ดราก้อนบอล (มังงะ)

ดราก้อนบอล () เป็นมังงะญี่ปุ่นที่เขียนและวาดโดยอากิระ โทริยามะ ตีพิมพ์ครั้งแรกในนิตยสารการ์ตูนโชเน็งจัมป์รายสัปดาห์ของสำนักพิมพ์ชูเอชะ ตั้งแต่ปี ค.ศ. 1984 ถึง ค.ศ. 1995 โดยมีทั้งหมด 519 ตอน รวมเป็นฉบับรวมเล่ม (ทังโกบง) ทั้งสิ้น 42 เล่ม ดราก้อนบอลได้รับแรงบันดาลใจมาจากวรรณกรรมจีนเรื่องไซอิ๋วและภาพยนตร์ศิลปะการต่อสู้ของฮ่องกง ในตอนแรกเน้นไปในแนวตลก แต่ต่อมาได้กลายมาเป็นซีรีส์แนวโลดโผนที่เต็มไปด้วยฉากต่อสู้ เรื่องราวจะเล่าถึงการผจญภัยของซง โกคูตั้งแต่วัยเด็กจนถึงวัยผู้ใหญ่ ขณะที่เขาฝึกฝนศิลปะการต่อสู้และออกสำรวจโลกเพื่อค้นหาดราก้อนบอล ซึ่งเป็นลูกแก้ววิเศษ 7 ลูก ที่จะเรียกเทพเจ้ามังกรออกมาขอพรเมื่อรวบรวมได้ครบ ระหว่างการเดินทาง โกคูได้พบกับเพื่อนใหม่หลายคนและต่อสู้กับเหล่าร้าย ซึ่งออกตามหาดราก้อนบอลด้วยเช่นกัน

มังงะต้นฉบับถูกดัดแปลงเป็นอนิเมะที่ผลิตโดยโทเอแอนิเมชันได้แก่ดราก้อนบอลและดราก้อนบอลแซด ซึ่งออกอากาศในญี่ปุ่นตั้งแต่ปี ค.ศ. 1986 ถึง ค.ศ. 1996 นอกจากนี้ยังมีอนิเมะภาคต่อของดราก้อนบอลแซดเรื่องดราก้อนบอลจีที ซึ่งออกอากาศตั้งแต่ปี ค.ศ. 1996 ถึง ค.ศ. 1997

 อ้างอิง 

หมวดหมู่:มังงะที่ตีพิมพ์ในปี พ.ศ. 2527
หมวดหมู่:การ์ตูนญี่ปุ่นแนวผจญภัย
หมวดหมู่:การ์ตูนญี่ปุ่นเกี่ยวกับการเดินทางข้ามเวลา
หมวดหมู่:ข้อโต้เถียงในการ์ตูนญี่ปุ่น
หมวดหมู่:ประมวลเรื่องปรัมปราจีนในอนิเมะและมังงะ
หมวดหมู่:การ์ตูนญี่ปุ่นแนวสุขนาฏกรรม
หมวดหมู่:การ์ตูนญี่ปุ่นแนวก้าวผ่านวัย
หมวดหมู่:การ์ตูนญี่ปุ่นแนวจินตนิมิต